–

**Fra årshjulet:  
  
Februar 2025:**

**5.2 : GMA/Mission 1.5   
Teamsmøte   
  
10.-15.2.: VDG1 opplæring, St. Charles, USA**

**15.2-16.2 : Guvernørrådsmøte #7, Gardermoen**

**15.2 : Frist for innlevering av saker til DM 2025**

**22.2 : Distriktsrådsmøte #3, Teamsmøte**

**Mars 2025:  
  
5.3 : GMA/Mission 1.5   
Teamsmøte   
  
7.-9.3.: VDG2 opplæringshelg #2. Gardermoen**

**19.3 : Guvernørrådsmøte #8, Teamsmøte**

**21.3-28.3 : Helsesportsuka i Porsanger**

**«La oss dra sammen!»**

Disse 4 enkle ordene satt sammen er visjonen til min arbeidsgiver Boreal, der jeg til daglig er bussjåfør og driftsstøtte til administrasjonen i avdeling Lofoten og avdeling Vesterålen. Denne visjonen henspeiler ikke bare på at man skal dra/reise sammen ved hjelp av kollektivtrafikk, men det går også på de ansatte, som ved å «dra lasset sammen», skal gjøre set mulig for selskapet å bli den beste utgaven av seg selv. Jeg låner derfor denne visjone, og ønsker at vi skal bli enda bedre på akkurat det i Lions, selv om vi allerede er ganske gode. «Arbeide for å bygge opp, ikke rive ned» er noe vi alltid har med oss i Lions etiske norm; i stedet for å snakke negativt om for eksempel pengebruk i forbindelse med reisevirksomhet for guvernørrådet og andre i øvre nivåer av organisasjonen, så synes jeg man heller selv bør prøve å påvirke dette gjennom å delta aktivt med å fremme saker til, og delta på distriktsmøtet og riksmøtet.

Det har blitt veldig mye fokus på at det er så dyrt å være medlem av Lions, men hvis vi ser på økning i våre kontingenter i forhold til prisøkning på andre områder i samfunnet, så har faktisk ikke økningen i vår organisasjon vært så stor. Vi har helke tiden fokus på utgifter i organiasasjonen, og prøver så godt vi kan å spare der det spares kan. Det billigste hadde vært om vi hadde gjennomført så få fysiske møter som mulig, men da tror jeg personlig at det hadde vært enda vanskeligere å få medlemmer til å ta høyere verv i Lions.

Vedlagt dette månedsbrevet er programmet for vårt distriktsmøte som skal være på Størdal 25. til 27. april. Påmelding vil være mulig via Styerweb i løpet av ikke altfor lang tid, og jeg oppfordrer så mange som mulig til å delta på DM. Minner om at absolutt siste frist for å fremme saker til behandling på DM er 15.2, og det kan sendes meg på epost. Husk også å foreslå aktuelle kandidater til verv på distriktsnivå innen 3. mars. Se forrige månedsbrev for detaljer rundt dette.

Vedlagt er også et månedsbrev fra Lions Aid Norway. Her vises det på en veldig fin måte hvordan LAN jobber opp mot Lions sine 8 globale prioriteringsområder miljø, sult, øyehelse, katastrofehjelp, humanitær hjelp, barn og unge, barnekreft og diabetes. Det er også vedlagt et infobrev fra vår guvernørrådsleder angående medlemsfokus i norske Lionsklubber og den pågående GMA-prosessen.Dette ble sendt ut til alle klubbene for noen dager siden, men nå får dere alle sammen en mulighet til å lese dette.

Ønsker dere alle sammen en riktig god februar !

*Dan-Viggo Vårum*  
**Distriktsguvernør**  
**Distrikt 104A**